Държавен вестник, бр. 86, 2002 г., стр. 19

Б Р О Й  86
Д Ъ Р Ж А В Е Н   В Е С Т Н И К
С Т Р .  19
4.7. Изпращащата страна може да носи оръ-
жие и боеприпаси на територията на страната
домакин само в района на учението и във връз-
ка с “Крайъгълен камък—2002” при условие, че
личният є състав е оторизиран за това със запо-
вед от своите командвания и в съответствие с
целите на учението.
4.8. За целите на “Крайъгълен камък—2002”
криминално и дисциплинарно правораздаване
за личния състав на изпращащата страна във
връзка със закононарушения, извършени от
нейни членове на територията на страната до-
макин и наказуеми съгласно нейното законо-
дателство, се осъществява в съответствие със
ССВС/ПзМ.
4.9. Всички искове освен такива по договор,
възникнали във връзка с “Крайъгълен камък—
2002”, включително в периода на развръщане-
то/изтеглянето и изпълнението на учението, се
уреждат в съответствие със ССВС/ПзМ.
4.10. Изпращащата страна и Щабът на Мно-
гонационалната бригада “Югоизточна Евро-
па” закупуват стоки и услуги на територията
на страната домакин по цени, които включ-
ват всички такси в съответствие със законо-
дателството на страната домакин. Всички
средства, получени от страната домакин в
резултат на платен данък добавена стойност
(ДДС), се възстановяват на изпращащата стра-
на в съответствие със законодателството на
страната домакин.
4.11. Всички материали и оборудване, внесе-
ни на територията на страната домакин от из-
пращащата страна, освен тези, за които има
одобрение от страната домакин за оставяне в
страната или които са били изразходвани за
целите на учението и/или са били изгубени, се
изнасят от страната след приключване на уче-
нието. Материали, внесени за целите на учени-
ето, не могат да бъдат заменяни, продавани или
давани на български военен личен състав или
цивилни лица. Същите правила се прилагат и
за личните вещи на военнослужещите от изпра-
щащата страна. Отчетите за изразходваните или
изгубените консумативи по време на учението
се изготвят в края на учението, приемат се от
военните власти на страната домакин и се да-
ват в пункта на излизане от страната на митни-
ческите служители като приложение към дек-
ларацията, използвана при влизане в страната.
В случай че неизползвани артикули са били
изгубени или повредени по време на учението,
се изготвя официално писмо, в което се описва
случаят, и същото се представя от изпращаща-
та страна заедно с доклада на Групата по опре-
деляне на щетите и загубите на митническите
служители на пункта на излизане от страната.
Член 5
Отговорности
5.1. Отговорности на страната домакин—
страната домакин:
а) ръководи осигуряването от страната до-
макин чрез Групата по осигуряването от стра-
ната домакин;
б) разрешава на изпращащата страна да раз-
върне своята въоръжена сила в съответствие с
планирания за учението период;
в) осигурява необходимата логистична под-
дръжка и обслужване, както е взаимно прието
в съответното Техническо споразумение, като
се отчитат националните изисквания и дейст-
вителните възможности;
г) подготвя или сключва поисканите и не-
обходимите договори със съответни източ-
ници/агенции (включително цивилни и тър-
говски източници), за да извършва своевре-
менното и ефективно осигуряване на въоръ-
жената сила;
д) предприема всички необходими дейст-
вия за улесняване използването на летищни-
те и пристанищните съоръжения, пътищата,
железниците, полигоните и инфраструктура-
та и всички мерки по осигуряване на влизане-
то, приемането, временното разполагане, раз-
връщането/изтеглянето и осигуряването на въ-
оръжената сила;
е) разрешава транспортирането на оръжие и
боеприпаси на изпращащата страна в съответ-
ствие с този Меморандум за разбирателство и
Техническото споразумение за “Крайъгълен
камък—2002”;
ж) определя офицер за връзка в Групата по
осигуряването от страната домакин, разполо-
жен в Базовия лагер за координиране на взаи-
модействието между националните военни и
гражданските власти с Щаба на Многонацио-
налната бригада “Югоизточна Европа” и раз-
върнатата въоръжена сила;
з) осигурява приблизителните цени на услу-
гите, които ще се предоставят от страната до-
макин; тези цени трябва да бъдат взаимно при-
ети от представители на въоръжената сила и
Щаба на Многонационалната бригада “Югоиз-
точна Европа” и уточнени в Техническото спо-
разумение;
и) води съответния административен и
финансов отчет и контрол за възстановява-
не на средствата на страната домакин за
услугите и материалите, предоставени на въ-
оръжената сила;
й) предоставя на изпращащата страна пис-
мена информация за разпоредбите относно
опазването на околната среда, които се прила-
гат за “Крайъгълен камък—2002”, както и раз-
поредбите на страната домакин относно съхра-
няването, транспортирането или изхвърлянето
на опасни материали или боеприпаси;
к) координира и контролира всички дейнос-
ти по движение по пътищата по време на всич-
ки фази на “Крайъгълен камък—2002” в коор-
динация с Щаба на Многонационалната брига-
да “Югоизточна Европа” и Щаба на CETFOR/
Центъра за управление на придвижването;